കേരള മോട്ടോർ വാഹന വകുപ്പ്

കേരളാ സർക്കാരിന്റെ വകുപ്പുകളിലൊന്നായ ഗതാഗത വകുപ്പിന്റെ ഒരു വിഭാഗമാണ് കേരള മോട്ടോർ വാഹന വകുപ്പ്. വാഹനത്തിന്റെ പെർമിറ്റ്, വാഹന രജിസ്ട്രേഷൻ, ഡ്രൈവിങ് ലൈസൻസ്, നികുതി തുടങ്ങി വാഹനസംബന്ധമായ എല്ലാ നിയമ നടപടികളും നിർവഹിക്കുന്നത് ഈ വകുപ്പാണ്.http://www.keralamvd.gov.in/index.php?option=com_content&task=view&id=27&Itemid=51 കേന്ദ്ര മോട്ടോർ വാഹന നിയമങ്ങളും സംസ്ഥാനത്ത് നടപ്പിലാക്കുന്നത് ഈ വകുപ്പാണ്.

വകുപ്പ് ഘടന
 ഗതാഗത കമ്മീഷണറേറ്റ് 
കേരള മോട്ടോർ വാഹന വകുപ്പ് 1988ലെ മോട്ടോർ വാഹന നിയമം സെക്ഷൻ 213 പ്രകാരമാണ് പ്രവർത്തിക്കുന്നത്. മോട്ടോർ വാഹന വകുപ്പിന്റെ ആസ്ഥാനം, ഗതാഗത കമ്മീഷണറേറ്റ് എന്നാണറിയപ്പെടുന്നത്. തിരുവനന്തപുരത്തെ വഴുതക്കാടാണ് ആസ്ഥാനം.

മോട്ടോർ വാഹന വകുപ്പിന്റെ മേധാവി ട്രാൻസ്‌പോർട്ട് കമ്മീഷണറാണ്. സാധാരണയായി IPS കേഡറിലെ അഡീഷണൽ ഡയറക്ടർ ജനറൽ ഓഫ് പോലീസ് (ADGP) റാങ്കിലുള്ള ഉദ്യോഗസ്ഥനാണ് ഈ പദവിയിൽ ഇരിക്കുന്നത്. നിലവിലെ ട്രാൻസ്‌പോർട്ട് കമ്മീഷണർ C. H. നാഗരാജു IPS ആണ്. അഡീഷണൽ ട്രാൻസ്‌പോർട്ട് കമ്മീഷണർ, ജോയിന്റ് ട്രാൻസ്‌പോർട്ട് കമ്മീഷണർമാർ, ഡെപ്യൂട്ടി ട്രാൻസ്‌പോർട്ട് കമ്മീഷണർമാർ എന്നിവർ ട്രാൻസ്‌പോർട്ട് കമ്മീഷണറെ സഹായിക്കുന്നു. ഹെഡ് ഓഫീസിൽ ഒരു അഡീഷണൽ ട്രാൻസ്‌പോർട്ട് കമ്മീഷണർ, രണ്ട് ജോയിന്റ് ട്രാൻസ്‌പോർട്ട് കമ്മീഷണർമാർ, ഒരു സീനിയർ ഡെപ്യൂട്ടി ട്രാൻസ്‌പോർട്ട് കമ്മീഷണർ, ഒരു അസിസ്റ്റന്റ് ട്രാൻസ്‌പോർട്ട് കമ്മീഷണർ എന്നിവരും മറ്റ് ഭരണ–മിനിസ്റ്റീരിയൽ ഉദ്യോഗസ്ഥരുമാണ് പ്രവർത്തിക്കുന്നത്.

 സോണൽ ഓഫീസുകൾ 
ഡെപ്യൂട്ടി ട്രാൻസ്‌പോർട്ട് കമ്മീഷണർമാരുടെ നേതൃത്വത്തിലുള്ള നാല് സോണൽ ഓഫീസുകളുണ്ട്. സോണൽ ഡെപ്യൂട്ടി ട്രാൻസ്പോർട്ട് കമ്മിഷണർമാർ അതാത് മേഖലയിൽ ഉൾപ്പെടുന്ന RTO, SRTO ഓഫീസുകൾ, മോട്ടോർ വാഹന ചെക്ക് പോസ്റ്റുകൾ എന്നിവക്ക് മേൽനോട്ടം വഹിക്കുന്നു.
 ക്ര. നം. സോൺ ഭരണപരമായ അധികാരപരിധി 1 ദക്ഷിണ മേഖല  
(ആസ്ഥാനം: തിരുവനന്തപുരം) തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിലെ RTO, SRTO ഓഫീസുകൾ 2 മധ്യമേഖല –I  
(ആസ്ഥാനം: തൃശൂർ) തൃശൂർ, പാലക്കാട്, മലപ്പുറം ജില്ലകളിലെ RTO, SRTO ഓഫീസുകൾ 3 മധ്യമേഖല–II  
(ആസ്ഥാനം: എറണാകുളം) കോട്ടയം, ഇടുക്കി, എറണാകുളം ജില്ലകളിലെ RTO, SRTO ഓഫീസുകൾ 4 ഉത്തര മേഖല  
(ആസ്ഥാനം: കോഴിക്കോട്) കോഴിക്കോട്, കണ്ണൂർ, വയനാട്, കാസർഗോഡ് ജില്ലകളിലെ RTO, SRTO ഓഫീസുകൾ

 റീജിയണൽ ട്രാൻസ്‌പോർട്ട് ഓഫീസുകൾ (RTOs) 

മോട്ടോർ വാഹന വകുപ്പിന് രണ്ട് പ്രവർത്തന വിഭാഗങ്ങളുണ്ട്: എൻഫോഴ്‌സ്‌മെന്റ് വിംഗ്, അഡ്മിനിസ്ട്രേഷൻ വിംഗ്.

സംസ്ഥാനത്ത് മൊത്തം 19 റീജിയണൽ ട്രാൻസ്‌പോർട്ട് ഓഫീസുകൾ (RTOs) പ്രവർത്തിക്കുന്നു. വാഹന രജിസ്ട്രേഷൻ, ഡ്രൈവിംഗ് ലൈസൻസ് നൽകൽ, മറ്റ് വാഹന–ലൈസൻസ് സംബന്ധമായ സേവനങ്ങൾ എന്നിവയാണ് ഇവയുടെ ചുമതല. ഇതിൽ തിരുവനന്തപുരം ആസ്ഥാനമായി പ്രവർത്തിക്കുന്ന രണ്ട് സ്പെഷ്യൽ RTOകളും ഉൾപ്പെടുന്നു — ഒന്ന് നാഷണലൈസ്ഡ് സെക്ടറിനായി (KSRTC വാഹന രജിസ്ട്രേഷൻ) മറ്റൊന്ന് സർക്കാർ വാഹനങ്ങൾക്ക് (KL-90).

 എൻഫോഴ്‌സ്‌മെന്റ് റീജിയണൽ ട്രാൻസ്‌പോർട്ട് ഓഫീസുകൾ 
കേരളത്തിൽ ഓരോ ജില്ലയിലും ഓരോ എൻഫോഴ്‌സ്‌മെന്റ് RTO വീതം, ആകെ 14 എൻഫോഴ്‌സ്‌മെന്റ് റീജിയണൽ ട്രാൻസ്‌പോർട്ട് ഓഫീസുകളുണ്ട്. റോഡ് സുരക്ഷാ എൻഫോഴ്‌സ്‌മെന്റും മോട്ടോർ വാഹന നിയമങ്ങളുടെ നടപ്പാക്കലുമാണ് ഇവയുടെ പ്രധാന ചുമതല. എൻഫോഴ്‌സ്‌മെന്റ് വിംഗിൽ 14 RTOകൾ, 65 മോട്ടോർ വെഹിക്കിൾ ഇൻസ്പെക്ടർമാർ, 187 അസിസ്റ്റന്റ് മോട്ടോർ വെഹിക്കിൾ ഇൻസ്പെക്ടർമാർ എന്നിവരാണ് പ്രവർത്തിക്കുന്നത്. നിരത്തുകളിൽ വാഹന പരിശോധന നടത്തുന്നത് എൻഫോഴ്സ്മെൻ്റ് വിഭാഗം ആണ്. ഡ്രൈവിംഗ് ലൈസൻസ്, രജിസ്ട്രേഷൻ സർട്ടിഫിക്കറ്റ്, ഇൻഷുറൻസ്, പെർമിറ്റ്, ഫിറ്റ്നസ് സർട്ടിഫിക്കറ്റ് തുടങ്ങിയ രേഖകൾ പരിശോധിക്കുക, ഗതാഗത നിയമലംഘനങ്ങൾ കണ്ടെത്തി നിയമനടപടികൾ സ്വീകരിക്കുക, അമിതവേഗം, അമിതഭാരം, മദ്യപിച്ച് വാഹനമോടിക്കൽ, അപകടകരമായ ഡ്രൈവിംഗ് തുടങ്ങിയവ തടയുക എന്നിവയാണ് പ്രധാന ചുമതലകൾ.https://www.thehindu.com/news/national/kerala/order-giving-sweeping-powers-to-enforcement-rtos-welcomed/article38419696.ece

 ഉപീജിയണൽ ട്രാൻസ്‌പോർട്ട് ഓഫീസുകൾ 

ഉപ റീജിയണൽ ട്രാൻസ്‌പോർട്ട് ഓഫീസുകൾക്ക് ജോയിന്റ് റീജിയണൽ ട്രാൻസ്‌പോർട്ട് ഓഫീസർമാരാണ് (JRTO) നേതൃത്വം നൽകുന്നത്. സംസ്ഥാനത്ത് ആകെ 68 SRTO ഓഫീസുകളുണ്ട്. വാഹന രജിസ്ട്രേഷൻ, ഡ്രൈവിംഗ് ലൈസൻസ് തുടങ്ങീ വാഹന സംബന്ധമായ സേവനങ്ങൾ ആണ് സബ് റീജിയണൽ ട്രാൻസ്പോർട്ട് ഓഫീസുകളുടെ പ്രധാന ചുമതല. 

+ മോട്ടോർ വാഹന വകുപ്പിന്റെ അംഗബലം വിഭാഗം പദവി അംഗീകൃത എണ്ണം എക്സിക്യൂട്ടീവ് ഗതാഗത കമ്മീഷണർ 1 അഡിഷണൽ / ജോയിന്റ് ട്രാൻസ്‌പോർട്ട് കമ്മീഷണർ 1 സീനിയർ ഡെപ്യൂട്ടി ട്രാൻസ്പോർട്ട് കമ്മീഷണർ & സെക്രട്ടറി, സംസ്ഥാന ഗതാഗത അതോറിറ്റി 1 സീനിയർ ഡെപ്യൂട്ടി ട്രാൻസ്പോർട്ട് കമ്മീഷണർ (നികുതി) 1 അസിസ്റ്റന്റ് ട്രാൻസ്പോർട്ട് കമ്മീഷണർ 1 സോണൽ ഡെപ്യൂട്ടി ട്രാൻസ്‌പോർട്ട് കമ്മീഷണർമാർ 4 റീജിയണൽ ട്രാൻസ്‌പോർട്ട് ഓഫീസർമാർ 18 ജോയിന്റ് റീജിയണൽ ട്രാൻസ്‌പോർട്ട് ഓഫീസർമാർ 42 മോട്ടോർ വെഹിക്കിൾ ഇൻസ്പെക്ടർമാർ 126 അസിസ്റ്റന്റ് മോട്ടോർ വെഹിക്കിൾ ഇൻസ്പെക്ടർമാർ 286 നോൺ–എക്സിക്യൂട്ടീവ് അഡ്മിനിസ്ട്രേറ്റീവ് ഓഫീസർ 1 നിയമ ഉദ്യോഗസ്ഥൻ 1 ഫിനാൻസ് ഓഫീസർ 1 സ്റ്റാറ്റിസ്റ്റിക്കൽ ഓഫീസർ 1 അക്കൗണ്ട്സ് ഓഫീസർ 1 സീനിയർ സൂപ്രണ്ടുമാർ 31 ജൂനിയർ സൂപ്രണ്ടുമാർ 49 ഹെഡ് അക്കൗണ്ടന്റ് / PRO / ഹെഡ് ക്ലാർക്ക് 117 ക്ലാർക്കുകൾ (LD & UD) 614
പദവികൾ
+ മോട്ടോർ വാഹന വകുപ്പിലെ യൂണിഫോം ധരിച്ച ഉദ്യോഗസ്ഥരുടെ റാങ്ക് ചിഹ്നങ്ങൾ പദവി റാങ്ക് ചിഹ്നം റീജിയണൽ ട്രാൻസ്‌പോർട്ട് ഓഫീസർ (RTO) / അസിസ്റ്റന്റ് ട്രാൻസ്പോർട്ട് കമ്മീഷണർ (ATC) 50px ജോയിന്റ് റീജിയണൽ ട്രാൻസ്‌പോർട്ട് ഓഫീസർ (Jt. RTO) 50px മോട്ടോർ വെഹിക്കിൾസ് ഇൻസ്പെക്ടർ (MVI) 104x104px അസിസ്റ്റന്റ് മോട്ടോർ വെഹിക്കിൾസ് ഇൻസ്പെക്ടർ (AMVI) 106x106px

സേവനങ്ങൾ

 വാഹന നികുതികൾ
 ഡ്രൈവിങ് ലൈസൻസ്
 ബാഡ്ജ്
 ലൈസൻസ് പുതുക്കൽ
 വാഹന രജിസ്ട്രേഷൻ    
 വിലാസം പുതുക്കൽ
 വാഹന ഉടമസ്ഥാവകാശ കൈമാറ്റം
 വാഹന പെർമിറ്റ്

കേരളത്തിലെ വാഹന രെജിസ്ട്രേഷൻ കോഡ്  നമ്പറുകൾ 

കേരളത്തിലെ വിവിധ ജില്ലകളിലെ വാഹന രെജിസ്ട്രേഷൻ തിരിച്ചറിയൽ കോഡ് നമ്പറുകൾ  ഇപ്രകാരമാണ്. 
 നമ്പർ ആർ.ടി.ഒ. ഓഫീസ് KL-01 തിരുവനന്തപുരം (നഗരം) KL-02 കൊല്ലം KL-03 പത്തനംതിട്ട KL-04 ആലപ്പുഴ KL-05 കോട്ടയം KL-06 ഇടുക്കി KL-07 എറണാകുളം (നഗരവും ചില പ്രാന്തപ്രദേശങ്ങളും) KL-08 തൃശ്ശൂർ KL-09 പാലക്കാട് KL-10 മലപ്പുറം KL-11 കോഴിക്കോട് (നഗരവും ചില പ്രാന്തപ്രദേശങ്ങളും) KL-12 വയനാട് KL-13 കണ്ണൂർ KL-14 കാസർഗോഡ്  KL-15 കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന് അനുവദിച്ചിരിക്കുന്ന നമ്പർ KL-90 സർക്കാർ വാഹനങ്ങൾ 
 നമ്പർ സബ് ആർ.ടി. ഓ. ഓഫീസ് താലൂക്ക്
അധികാരപരിധി KL-19 പാറശ്ശാല നെയ്യാറ്റിൻകര KL-20 നെയ്യാറ്റിൻകര നെയ്യാറ്റിൻകര KL-21 നെടുമങ്ങാട് നെടുമങ്ങാട് KL-22 കഴക്കൂട്ടം തിരുവനന്തപുരം KL-23 കരുനാഗപ്പള്ളി കരുനാഗപ്പള്ളി KL-24 കൊട്ടാരക്കര കൊട്ടാരക്കര KL-25 പുനലൂർ പുനലൂർ KL-26 അടൂർ അടൂർ KL-27 തിരുവല്ല തിരുവല്ല KL-28 മല്ലപ്പള്ളി മല്ലപ്പള്ളി KL-29 കായംകുളം കാർത്തികപ്പള്ളി KL-30 ചെങ്ങന്നൂർ ചെങ്ങന്നൂർ KL-31 മാവേലിക്കര മാവേലിക്കര KL-32 ചേർത്തല ചേർത്തല KL-33 ചങ്ങനാശേരി ചങ്ങനാശേരി KL-34 കാഞ്ഞിരപ്പള്ളി കാഞ്ഞിരപ്പള്ളി KL-35 പാലാ മീനച്ചിൽ KL-36 വൈക്കം വൈക്കം KL-37 വണ്ടിപ്പെരിയാർ പീരുമേട് KL-38 തൊടുപുഴ തൊടുപുഴ KL-39 തൃപ്പൂണിത്തുറ കനയന്നൂർ KL-40 പെരുമ്പാവൂർ കുന്നത്തുനാട് KL-41 ആലുവ ആലുവ KL-42 നോർത്ത് പറവൂർ നോർത്ത് പറവൂർ, കൊച്ചി KL-43 മട്ടാഞ്ചേരി കൊച്ചി KL-44 കോതമംഗലം കോതമംഗലം KL-45 ഇരിഞ്ഞാലക്കുട മുകുന്ദപുരം, ചാലക്കുടി KL-46 ഗുരുവായൂർ ചാവക്കാട് KL-47 കൊടുങ്ങല്ലൂർ കൊടുങ്ങല്ലൂർ KL-48 വടക്കാഞ്ചേരി തലപ്പിള്ളി, കുന്നംകുളം KL-49 ആലത്തൂർ ആലത്തൂർ KL-50 മണ്ണാർക്കാട് മണ്ണാർക്കാട് KL-51 ഒറ്റപ്പാലം ഒറ്റപ്പാലം KL-52 പട്ടാമ്പി പട്ടാമ്പി KL-53 പെരിന്തൽമണ്ണ പെരിന്തൽമണ്ണ KL-54 പൊന്നാനി പൊന്നാനി KL-55 തിരൂർ തിരൂർ KL-56 കൊയിലാണ്ടി കൊയിലാണ്ടി KL-57 കൊടുവള്ളി താമരശ്ശേരി KL-58 തലശ്ശേരി തലശ്ശേരി KL-59 തളിപ്പറമ്പ തളിപ്പറമ്പ KL-60 കാഞ്ഞങ്ങാട് ഹോസ്ദുർഗ് KL-61 കുന്നത്തൂർ കുന്നത്തൂർ KL-62 റാന്നി റാന്നി KL-63 അങ്കമാലി ആലുവ KL-64 ചാലക്കുടി ചാലക്കുടി KL-65 തിരൂരങ്ങാടി തിരൂരങ്ങാടി KL-66 കുട്ടനാട് കുട്ടനാട് KL-67 ഉഴവൂർ മീനച്ചിൽ, വൈക്കം KL-68 ദേവികുളം ദേവികുളം KL-69 ഉടുമ്പൻചോല ഉടുമ്പൻചോല KL-70 ചിറ്റൂർ ചിറ്റൂർ KL-71 നിലമ്പൂർ നിലമ്പൂർ KL-72 മാനന്തവാടി മാനന്തവാടി KL-73 സുൽത്താൻ ബത്തേരി സുൽത്താൻ ബത്തേരി KL-74 കാട്ടാക്കട കാട്ടാക്കട KL-75 ത്രിപ്രയാർ ചാവക്കാട് KL-76 നന്മണ്ട കൊയിലാണ്ടി, കോഴിക്കോട് KL-77 പേരാമ്പ്ര കൊയിലാണ്ടി, വടകര KL-78 ഇരിട്ടി ഇരിട്ടി KL-79 വെള്ളരിക്കുണ്ട് വെള്ളരിക്കുണ്ട് KL-80 പത്തനാപുരം പത്തനാപുരം KL-81 വർക്കല വർക്കല KL-82 ചടയമംഗലം കൊട്ടാരക്കര KL-83 കൊന്നി കൊന്നി KL-84 കൊണ്ടോട്ടി കൊണ്ടോട്ടി KL-85 രാമനാട്ടുകര (ഫെറോക്ക്) കോഴിക്കോട് KL-86 പയ്യന്നൂർ പയ്യന്നൂർ

നിയമവിശകലനം

കേരളത്തിൽ രജിസ്റ്റർ ചെയ്യുന്ന 95 സി.സി.യിൽ കൂടുതൽ ശേഷിയുള്ള  വാഹങ്ങൾക്ക് 1998 ഏപ്രിൽ 1 - മുതൽ 15 വർഷത്തേക്കുള്ള ഒറ്റത്തവണ നികുതിയാണ് ഈടാക്കുന്നത്. 95 സി.സി.യിൽ താഴെ ശേഷിയുള്ള വാഹനങ്ങൾക്ക് വ്യക്തിഗത താത്പര്യ പ്രകാരം 5, 10, 15 വർഷ കാലയയളവുകൾ തിരഞ്ഞെടുക്കാവുന്നതാണ്. 
 കേന്ദ്ര/സംസ്ഥാന മോട്ടോർ വാഹന നിയമപ്രകാരം വാഹനങ്ങളുടെ ചക്രങ്ങളിൽ നിന്നും പരമാവധി ആറ് ഇഞ്ച് മാത്രമേ വശങ്ങളിലേക്ക് ബോഡി നിർമ്മിക്കാൻ അനുവാദമുള്ളു.

അവലംബം

പുറത്തേക്കുള്ള കണ്ണികൾ
 കേരള മോട്ടോർ വാഹന വകുപ്പിന്റെ ഔദ്യോഗിക വെബ്‌സൈറ്റ് 
 വാഹനത്തിന്റെ വിവരങ്ങളറിയുവാൻ
വർഗ്ഗം:കേരള സർക്കാറിന്റെ ഉപവകുപ്പുകൾ
വർഗ്ഗം:കേരള സർക്കാറിന്റെ വകുപ്പുകൾ
വർഗ്ഗം:കേരള സർക്കാർ വകുപ്പുകൾ
വർഗ്ഗം:കേരളത്തിലെ നിയമ പരിപാലനം